Zmluva o poskytnutí poloadresných distribučných služieb na distribúciu blackoutovej príručky pre obyvateľov Bratislavy
uzavretá podľa § 269 ods. 2 zákona č. 513/1991 Zb. Obchodný zákonník v znení neskorších predpisov a v nadväznosti na výsledok verejného obstarávania realizovaného podľa zákona              č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov
(ďalej len „zmluva“)

medzi zmluvnými stranami:
Hlavné mesto Slovenskej republiky Bratislava
sídlo: 			Primaciálne nám. 1, 814 99 Bratislava, Slovenská republika
IČO: 			00603481
DIČ:			2020372596
štatutárny orgán:	Ing. arch. Matúš Vallo, primátor,
zastúpenie:	.................................................., na základe Podpisového poriadku platného a účinného ku dňu podpisu tejto zmluvy
číslo účtu (IBAN): 	SK72 7500 0000 0000 2582 9413
bankové spojenie: 	Československá obchodná banka, a. s. 
Kontaktná osoba: 	Elena Polčicová, e-mail: elena.polcicova@bratislava.sk  0902 972 352 
          	Andrej Bezák, e-mail: andrej.bezak@bratislava.sk, tel. č.: 0902 883 900

(ďalej len „objednávateľ“)

a
........................................................
sídlo: 			.............................................
zápis v registri:		.............................................
IČO: 			.............................................
DIČ: 			.............................................
banka: 			.............................................
č. účtu v tvare IBAN: 	.............................................
zastúpená: 		.............................................
(ďalej len „poskytovateľ“)
(ďalej spolu aj ako „zmluvné strany“)

Preambula
Táto Zmluva sa uzatvára na základe výsledku verejného obstarávania v súlade so zákonom o verejnom obstarávaní, ktorej predmetom je „Tlač a distribúcia blackoutovej príručky pre obyvateľov Bratislavy“ pre časť 2 - Distribúcia blackoutovej príručky pre obyvateľov Bratislavy, bližšie špecifikovaných v prílohe č. 1 - Opis predmetu zákazky (ďalej aj “Príloha č. 1”) tejto Zmluvy.
Zmluvné strany uzavretím tejto Zmluvy prejavujú svoju vôľu dohodnúť podmienky a spôsob realizácie tejto Zmluvy v zmysle vyhláseného verejného obstarávania.
Definícia pojmov:
„príručka“ – blackoutová príručka pre obyvateľov Bratislavy distribuovaná v náklade 200 000 kusov; ktorej 1 (slovom jeden) kus váži približne 54 (slovom päťdesiatštyri) g (formát A5, rozsah 32 strán).
„poloadresná distribúcia“ - všetky činnosti súvisiace s distribúciou (doručovaním) a doručenosťou distribuovaných materiálov výhradne do individuálnych poštových schránok domácností; 
„kvalitná distribúcia“ - 95 % doručenosť príručky výlučne do individuálnych schránok v rodinných a bytových domoch;
„nekvalitná distribúcia“ - skutočnosť, že doručenosť príručky klesne pod 95 %, čo preukážu spoločné kontroly, tak ako je uvedené v Článku VII ods. 2. tejto Zmluvy v kontrolovaných oblastiach distribúcie. Za nekvalitnú distribúciu sa rovnako považuje distribúcia po riadnom, určenom termíne v objednávke;
„individuálna schránka“ – je samostatná poštová schránka v rodinných domoch a bytových domoch, aj keď nie je voľne dostupná a je umiestnená za zamknutými dverami bytového domu,
„spoločná schránka“ - je hromadná poštová schránka v bytovom dome.
„služby“ alebo „predmet Zmluvy“ - služby distribúcie poloadresných zásielok a s tým súvisiace ďalšie služby;
„online klientska zóna“ – na účely sledovania distribúcie vrátane mapových podkladov, zadávania reklamácií a celkového spravovania zákazky vrátane zobrazovania výsledkov z vykonaných kontrol kvality doručovania.
„distribučný plán“ - plán distribúcie obsahujúci podrobnosti o pokrytí jednotlivých sektorov a počte doručovateľov na jednotlivé oblasti.
„ponuka“ – ponuka, ktorú Poskytovateľ predložil v rámci verejného obstarávania 
Článok I
Účel a predmet Zmluvy
1. Predmetom tejto Zmluvy je záväzok Poskytovateľa zabezpečiť distribúciu blackoutovej príručky pre obyvateľov Bratislavy v rozsahu a za podmienok uvedených v tejto Zmluve a záväzok Objednávateľa zaplatiť za poskytnuté služby dohodnutú cenu.
2. Na základe tejto Zmluvy a za podmienok v nej uvedených sa Poskytovateľ zaväzuje poskytovať Objednávateľovi služby distribúcie príručky, za čo sa Objednávateľ zaväzuje uhradiť Poskytovateľovi cenu za služby vo výške a spôsobom dohodnutým v tejto Zmluve.
Článok II
Cena za služby 
1. Cena za predmet tejto Zmluvy je stanovená dohodou zmluvnými stranami v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách, a na základe výsledku verejného obstarávania, ako cena konečná a nemenná. V cene sú zahrnuté všetky náklady Poskytovateľa vzniknuté pri plnení predmetu tejto Zmluvy.
2. Cena za služby plnenia predmetu tejto Zmluvy je výsledkom verejného obstarávania a je uvedená v neoddeliteľnej Prílohe č. 2 - „Ponuka“ tejto Zmluvy. Stanovená je nasledovne:
a) Cena za spracovanie 200 000 výtlačkov:			... EUR bez DPH,
b) Cena za poloadresné doručovanie 200 000 výtlačkov:	... EUR bez DPH.
3. Suma dane z pridanej hodnoty k cene za služby bude účtovaná vo výške podľa všeobecne záväzných právnych predpisov platných v čase poskytnutia zdaniteľného plnenia. V prípade zmeny výšky sadzby dane z pridanej hodnoty sa nevyžaduje úprava formou písomného dodatku k Zmluve.
4. Pre odstránenie akýchkoľvek pochybností zmluvné strany potvrdzujú, že pokiaľ táto zmluva výslovne neustanovuje inak:
i. Poskytovateľ uhradí všetky výdavky, náklady a poplatky nevyhnutné na plnenie predmetu tejto Zmluvy;
ii. na cenu nemá vplyv inflácia, zvýšenie cien vstupov, nákladov na pracovnú silu, pohonné hmoty, energie, dopravu, skladovanie alebo zvýšenie iných nákladov súvisiacich s plnením predmetu Zmluvy.

5. Zmluvné strany berú na vedomie, že v cene sú zahrnuté všetky náklady na riadne a včasné poskytnutie služieb podľa tejto Zmluvy a primeraný zisk Poskytovateľa, vrátane nákladov za dopravu, poplatky a všetky činnosti, doklady a dokumenty požadované podľa tejto Zmluvy. V dohodnutej cene sú obsiahnuté aj všetky prípravné a vedľajšie úkony a činnosti Poskytovateľa, ktoré sú potrebné pre riadnu realizáciu predmetu Zmluvy. 

Článok III
Platobné podmienky
1. 	Objednávateľ uhradí Poskytovateľovi cenu za riadne a včas poskytnuté služby podľa tejto Zmluvy bezhotovostným prevodom na účet Poskytovateľa uvedený v záhlaví tejto Zmluvy, a to na základe faktúry vystavenej Poskytovateľom.
2. 	Poskytovateľ je oprávnený vystaviť faktúru po riadnom a úplnom vykonaní distribúcie príručiek a po podpísaní protokolu o prevzatí služieb oprávnenými zástupcami oboch zmluvných strán.
3. 	Faktúra musí obsahovať všetky náležitosti daňového dokladu podľa príslušných právnych predpisov Slovenskej republiky, najmä podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov.
4. 	Prílohou faktúry musí byť:
a)	písomná objednávka Objednávateľa podpísaná zodpovednými zástupcami oboch zmluvných strán,
b)	protokol o prevzatí služieb podpísaný oprávnenými zástupcami oboch zmluvných strán,
c) report o realizácii distribúcie podľa článku V ods. 7 tejto Zmluvy.
5. 	Poskytovateľ je povinný vystaviť faktúru najneskôr do 15 dní odo dňa podpísania protokolu o prevzatí služieb. Faktúra sa doručuje elektronicky na e-mailovú adresu Objednávateľa: efaktura@bratislava.sk.
6. 	Lehota splatnosti faktúry je 30 dní odo dňa jej preukázateľného doručenia Objednávateľovi. Za deň úhrady sa považuje deň odpísania príslušnej sumy z bankového účtu Objednávateľa.
7. 	V prípade, že faktúra nebude obsahovať predpísané náležitosti alebo bude obsahovať nesprávne alebo neúplné údaje, je Objednávateľ oprávnený ju v lehote splatnosti vrátiť Poskytovateľovi na opravu alebo doplnenie. V takom prípade prestáva plynúť pôvodná lehota splatnosti a nová lehota splatnosti začne plynúť dňom doručenia opravenej alebo doplnenej faktúry Objednávateľovi.
8. 	Poskytovateľ berie na vedomie, že Objednávateľ neposkytuje preddavky ani zálohové platby.
9. 	Zmluvné strany sa dohodli, že Objednávateľ je oprávnený jednostranne započítať svoje splatné pohľadávky voči Poskytovateľovi, najmä pohľadávky z titulu zmluvných pokút, náhrady škody alebo iných peňažných nárokov vzniknutých podľa tejto Zmluvy, voči pohľadávkam Poskytovateľa na zaplatenie ceny za služby.
Článok IV
Objednávka
1. Služby si Objednávateľ objedná u Poskytovateľa písomnou objednávkou za podmienok dohodnutých v tejto Zmluve. V objednávke určí druh a rozsah služieb, miesto a termín poskytnutia služieb. Objednávka bude potvrdená podpismi zodpovedných zástupcov zo strany Objednávateľa. Poskytovateľ je povinný potvrdiť objednávku písomným podpisom do 24 hodín od doručenia a zaslať scan podpísanej objednávky na emailovú adresu Objednávateľa, uvedenú v záhlaví tejto Zmluvy do 24 (slovom dvadsaťštyri) hodín od doručenia objednávky.
2. Objednávka bude obsahovať najmä: a) identifikačné údaje Objednávateľa, b) identifikačné údaje Poskytovateľa, c) číslo objednávky, d) odkaz na túto Zmluvu, e) rozsah požadovaných služieb (množstvo a druh), f) miesto poskytnutia služieb (lokalita), g) termín poskytnutia služieb, h) dátum vyhotovenia a schválenia objednávky, i) podpisy zodpovedných zástupcov oboch zmluvných strán.
3. Objednávateľ doručí príručku v počte 200 000 ks po potvrdení objednávky oboma stranami v dohodnutom termíne na dohodnuté miesto. 
4. Objednávku bude Objednávateľ doručovať elektronickou formou na adresu: ...................
5. Termín určený v objednávke je pre Poskytovateľa záväzný a jeho nedodržaním sa dostáva do omeškania. Žiadosť o zmenu termínu poskytnutia služieb je Poskytovateľ povinný bezodkladne oznámiť elektronickou formou Objednávateľovi, najneskôr však do 2 (slovom dvoch) dní od momentu zistenia potreby zmeny termínu. K zmene termínu poskytnutia služby môže dôjsť len vtedy, ak Objednávateľ takúto zmenu potvrdí a odsúhlasí ju elektronickou formou Poskytovateľovi.
6. Zmluvné strany sa dohodli, že Poskytovateľ bude vykonávať distribúciu aj počas víkendov a sviatkov tak, aby dodržal termín distribúcie uvedený v objednávke. 
Článok V
Povinnosti Poskytovateľa
1. Poskytovateľ je povinný zabezpečiť objednanú distribúciu v celom rozsahu do 14 kalendárnych dní od doručenia príručky v počte 200 000 ks.
2. Poskytovateľ je povinný pri plnení tejto Zmluvy postupovať s odbornou starostlivosťou a zaväzuje sa poskytnúť Objednávateľovi plnenie predmetu tejto Zmluvy riadne a včas v súlade s podmienkami dohodnutými v tejto Zmluve, a v súlade s pokynmi Objednávateľa, pokiaľ budú vydané.
3. Poskytovateľ je povinný vykonať služby tak, aby nedošlo k poškodeniu príručky počas distribúcie.
4. Poskytovateľ je povinný upozorniť Objednávateľa bez zbytočného odkladu na zjavnú nesprávnosť a nevhodnosť pokynov Objednávateľa, ak Poskytovateľ môže túto nevhodnosť zistiť pri vynaložení odbornej starostlivosti. 
5. Ak si Poskytovateľ splní povinnosť podľa odseku 4. tohto Článku Zmluvy, a Objednávateľ napriek upozorneniu na splnení pokynov písomne trval, Poskytovateľ nezodpovedá za nesplnenie predmetu tejto Zmluvy alebo chybné plnenie spôsobené nesprávnymi a nevhodnými pokynmi podľa Článku VII tejto Zmluvy. Objednávateľ je povinný písomne potvrdiť, že na týchto pokynoch trvá. 
6. Ak Poskytovateľ nesplnil povinnosť uvedenú v odseku 4. tohto Článku Zmluvy, zodpovedá za chyby spôsobené plnením nevhodných pokynov daných mu Objednávateľom podľa Článku VII tejto Zmluvy.
7. Poskytovateľ je ďalej povinný bezodkladne po distribúcii doručiť Objednávateľovi písomný report (správu) o jej realizácii. Report musí obsahovať najmä tieto údaje: dátum distribúcie, počet distribuovaných výtlačkov, zoznam lokalít/ulíc, kde bola distribúcia realizovaná.
Článok VI
Súčinnosť a pokyny Objednávateľa
1. Objednávateľ sa zaväzuje poskytnúť pri plnení tejto Zmluvy objektívne nevyhnutnú súčinnosť Poskytovateľovi. 
2. Každú zmenu zodpovedných osôb sa Zmluvné strany zaväzujú oznámiť druhej Strane Zmluvy bez zbytočného odkladu, najneskôr však do 2 (slovom dvoch) dní od takejto zmeny. 
3. Za Objednávateľa sú oprávnení dávať pokyny Poskytovateľovi poverení, zodpovední zamestnanci Objednávateľa. Pokyny Objednávateľa prostredníctvom ním poverených zamestnancov sú pre Poskytovateľa záväzné. 
4. Objednávateľ sa zaväzuje zabezpečiť doručenie príručky do centrálneho skladu Poskytovateľa tak, aby bolo možné plnenie na základe tejto Zmluvy.
Článok VII
Overovanie poskytovaných služieb, zodpovednosť za chyby a zodpovednosť za škody
1. Poskytovateľ zodpovedá za to, že služby budú poskytnuté v súlade a za podmienok podľa tejto Zmluvy. Poskytovanie služby podľa tejto Zmluvy nemá chyby, ak kvalitatívne a kvantitatívne zodpovedá tejto Zmluve a príslušným všeobecne záväzným právnym predpisom.
2. Kontrola služieb sa vykonáva:
a) dvoma fyzickými obhliadkami náhodných schránok a/alebo dopytovaním občanov v kontrolovaných oblastiach distribúcie určených Objednávateľom (ďalej len „kontrola“) a za prítomnosti zodpovedných zamestnancov oboch zmluvných strán, pričom sa využívajú kontrolné mechanizmy Poskytovateľa. Po vykonaní kontroly zodpovední zamestnanci oboch zmluvných strán podpíšu protokol o prevzatí služieb,
b) Objednávateľom priebežne počas celého trvania distribúcie v online klientskej zóne Poskytovateľa, kde bude mať Objednávateľ k dispozícii aj aktualizované mapové podklady s farebne odlíšenými už doručenými a ešte nedoručenými sektormi.
3. Poskytovateľ je zodpovedný za chyby a nedostatky služieb. Chyby a nedostatky vyznačí Objednávateľ v protokole o prevzatí služieb (ďalej len „reklamácia“). 
4. Poskytovateľ najneskôr do 3 (slovom troch) pracovných dní odo dňa vyznačenia reklamácie v protokole o prevzatí služieb posúdi jej oprávnenosť. Poskytovateľ je povinný odstrániť oprávnené zistené nedostatky v primeranej lehote určenej Objednávateľom. 
5. Objednávateľ je oprávnený kontrolovať realizáciu objednávky aj v priebehu jej plnenia. V prípade, ak budú v kvalite a čase plnenia predmetu zmluvy chyby, Poskytovateľ a Objednávateľ vyhotovia zápis o zistených chybách, na základe ktorého je poskytovateľ povinný chyby v termíne určenom Objednávateľom odstrániť. 
6. Poskytovateľ zodpovedá rovnako za akúkoľvek chybu, ktorá sa vyskytne aj po okamihu uvedenom v odseku 4. tohto Článku Zmluvy, ak táto chyba vznikne v dôsledku porušenia povinnosti Poskytovateľa podľa tejto Zmluvy. Objednávateľ sa zaväzuje, že reklamáciu za chyby poskytnutej služby uplatní u Poskytovateľa bezodkladne po jej zistení. 
7. Objednávateľ je oprávnený požadovať, aby Poskytovateľ v primeranej lehote určenej Objednávateľom odstránil vzniknuté chyby a/alebo doplnil chýbajúce služby. 
8. Poskytovateľ je povinný odstrániť aj chyby, u ktorých popiera zodpovednosť a ktorých odstránenie neznesie odklad. Ak Poskytovateľ riadne preukáže, že Poskytovateľ za takúto chybu nezodpovedá, oprávnené náklady za odstránenie chýb uhradí Objednávateľ. Výška nákladov sa bude posudzovať podľa ceny uvedenej v Prílohe č. 2 tejto Zmluvy. 
9. Ak Poskytovateľ neodstráni chyby v lehote určenej Objednávateľom alebo ak Objednávateľ bude mať dôvodné pochybnosti o schopnosti Poskytovateľa odstrániť tieto chyby včas, Objednávateľ je oprávnený chyby odstrániť treťou osobou na náklady Poskytovateľa.
10. Poskytovateľ zodpovedá za všetky škody, ktoré vzniknú v dôsledku jeho konania, príp. nekonania a/alebo porušenia, príp. zanedbania niektorej z povinností vyplývajúcej z tejto Zmluvy. Poskytovateľ je povinný začať s nápravou škody v termíne určenom v písomnom pokyne Objednávateľa.
11. Ak Poskytovateľ nezačne vykonávať nápravu vzniknutej škody v termíne určenom v písomnom pokyne podľa predchádzajúceho odseku alebo Objednávateľ bude mať dôvodné pochybnosti o schopnosti Poskytovateľa vykonať nápravu vzniknutej škody, je oprávnený vykonať nápravu treťou osobou na náklady Poskytovateľa.
Článok VIII
Sankcie
1. Zmluvné strany sa dohodli na týchto sankciách:
a) pri nedodržaní záväzku odstrániť chybu (Článok VII ods. 7. tejto Zmluvy) alebo napraviť škodu (článok VII ods. 10. tejto Zmluvy) v primeranej lehote určenej Objednávateľom, pričom je Poskytovateľ povinný zaplatiť Objednávateľovi zmluvnú pokutu vo výške 500,- € (slovom päťsto eur) za každý deň omeškania; predmetné ustanovenie neplatí, ak k posunutiu termínu dôjde z dôvodov na strane Objednávateľa;
b) V prípade, ak sa ktorékoľvek z vyhlásení Poskytovateľa podľa Článku XI tejto Zmluvy ukáže ako nepravdivé a Objednávateľovi bude kontrolným orgánom v súlade s § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia služby prostredníctvom Poskytovateľom nelegálne zamestnávaných osôb, (i) je Poskytovateľ povinný zaplatiť Objednávateľovi zmluvnú pokutu vo výške sankcie uloženej kontrolným orgánom Objednávateľovi a zároveň (ii) Objednávateľovi vzniká právo na odstúpenie od tejto Zmluvy. Objednávateľ je oprávnený uplatniť si zmluvnú pokutu podľa predchádzajúcej vety tohto odseku Zmluvy voči Poskytovateľovi aj opakovane;
c) V prípade, ak Objednávateľovi vznikne povinnosť uhradiť daň z pridanej hodnoty v zmysle § 69b zákona č. 222/2004 Z. z. o dani z pridanej hodnoty, je Objednávateľ oprávnený účtovať Poskytovateľovi zmluvnú pokutu vo výške 130 % výšky daňovej povinnosti, ktorá takto Objednávateľovi vznikla.
2. Poskytovateľ garantuje kvalitnú distribúciu. Pri dosiahnutí nižšej kvality distribúcie je Poskytovateľ povinný zaplatiť Objednávateľovi sankciu vo výške uvedenej v písm. a), b), c), d), e), f) odseku 3. tohto Článku Zmluvy.

3. V prípade nekvalitnej distribúcie je Poskytovateľ povinný zaplatiť Objednávateľovi nasledovné sankcie:
a) V prípade, že výsledok kontroly ukázal doručenosť príručky od 94,9 % do 80 % a Poskytovateľ nenapravil chyby, tak ako je uvedené v Článku VII tejto Zmluvy – Poskytovateľ zaplatí Objednávateľovi sankciu vo výške 10 % z ceny distribúcie;
b) V prípade, že výsledok kontroly ukázal doručenosť príručky od 79,9 % do 70 % a Poskytovateľ nenapravil vady, tak ako je uvedené v Článku VII tejto Zmluvy – Poskytovateľ zaplatí Objednávateľovi sankciu vo výške 20 % z ceny distribúcie;
c) V prípade, že výsledok kontroly ukázal doručenosť príručky od 69,9 % do 60 % a Poskytovateľ nenapravil vady, tak ako je uvedené v Článku VII tejto Zmluvy – Poskytovateľ zaplatí Objednávateľovi sankciu vo výške 30% z ceny distribúcie;
d) V prípade, že výsledok kontroly ukázal doručenosť príručky od 59,9 % do 50 % a Poskytovateľ nenapravil vady, tak ako je uvedené v Článku VII tejto Zmluvy – Poskytovateľ zaplatí Objednávateľovi sankciu vo výške 50% z ceny distribúcie;
e) V prípade, že výsledok kontroly ukázal doručenosť príručky od 49,9 % do 30 % a Poskytovateľ nenapravil vady, tak ako je uvedené v Článku VII tejto Zmluvy – Poskytovateľ zaplatí Objednávateľovi sankciu vo výške 60% z ceny distribúcie;
f) V prípade, že výsledok kontroly ukázal doručenosť príručky od 29,9 % do 0 % a Poskytovateľ nenapravil vady, tak ako je uvedené v Článku VII tejto Zmluvy – Poskytovateľ zaplatí Objednávateľovi sankciu vo výške 100 % z ceny distribúcie.
4. Zmluvné pokuty splatné v  15. (slovom pätnásty) deň nasledujúci po doručení písomnej požiadavky (penalizačnej faktúry) Objednávateľa na zaplatenie zmluvnej pokuty. 
5. Ustanoveniami o zmluvnej pokute nie je dotknutý nárok na náhradu škody v celom jej rozsahu, ktorá vznikne zmluvnej strane v dôsledku nesplnenia zmluvných povinností, ktoré sú zmluvnou pokutou zabezpečené.

Článok IX
Trvanie zmluvy a jej ukončenie
1. Táto zmluva sa uzatvára na dobu určitú, a to odo dňa jej účinnosti až do momentu riadneho splnenia všetkých záväzkov zmluvných strán z tejto Zmluvy.
2. Zmluvné strany sa dohodli, že okrem spôsobov uvedených v ods. 1 tohto článku Zmluvy táto Zmluva zaniká aj nasledovne: 
a) písomnou dohodou zmluvných strán,
b) v prípade, že je Poskytovateľ platobne neschopný a návrh na vyhlásenie konkurzu bol zamietnutý pre nedostatok majetku alebo vstúpil do likvidácie, 
c) zánikom Poskytovateľa bez právneho nástupcu,
d) písomným odstúpením v prípade podstatného porušenia povinností alebo neodstránenia zistených nedostatkov podľa odseku 4. tohto Článku Zmluvy; odstúpenie od tejto Zmluvy je účinné dňom doručenia písomného oznámenia o odstúpení druhej zmluvnej strane oprávnenou zmluvnou stranou. 
3. Podstatným porušením povinností Poskytovateľa sa rozumie:
a) ak Objednávateľ uplatnil postup podľa Článku VII ods. 9. tejto Zmluvy alebo podľa článku VII ods. 11. tejto Zmluvy,
b) iné podstatné porušenie tejto Zmluvy Poskytovateľom.
4. V prípade porušenia iných povinností dohodnutých v tejto Zmluve zo strany Poskytovateľa je Objednávateľ oprávnený dožadovať sa odstránenia nedostatkov v dodatočnej primeranej lehote. Objednávateľ určí lehotu na odstránenie nedostatkov podľa charakteru porušenej povinnosti. Výzvu na odstránenie nedostatkov Objednávateľ môže urobiť elektronickou formou na e-mailovú adresu Poskytovateľa uvedenú v záhlaví tejto Zmluvy a zároveň ju odošle aj prostredníctvom pošty. Neodstránenie zistených nedostatkov ani v dodatočnej primeranej lehote poskytnutej Objednávateľom zakladá dôvod na odstúpenie od tejto Zmluvy podľa odseku 2. písm. d) tohto Článku Zmluvy. 
5. Odstúpenie od tejto Zmluvy sa netýka nároku na náhradu škody, nároku na úroky z omeškania a ani nároku na zaplatenie zmluvnej pokuty. 
Článok X
Doručovanie písomností
1. Za riadne a preukázané doručenie písomnosti doručovanej prostredníctvom pošty sa považuje okrem okamihu prevzatia zmluvnej strany, ktorej je písomnosť adresovaná (ďalej len „adresát“), aj prípad, keď: 
i. adresát jej prijatie odmietne; za deň doručenia písomnosti sa považuje deň jej odmietnutia, 
ii. adresát si doručovanú písomnosť uloženú na pošte nevyzdvihne, pričom doručovateľ doručoval písomnosť na adresu adresáta uvedenú v záhlaví tejto Zmluvy, prípadne na poslednú známu adresu adresáta. Za deň doručenia sa pokladá 7) (slovom siedmy) pracovný deň, ktorý uplynie odo dňa uloženia doručovanej písomnosti na pošte.
2. Písomnosti doručované poštou môžu byť doručené aj kuriérom prostredníctvom kuriérskej spoločnosti alebo osobne, prevzatím a potvrdením prevzatia doručovanej písomnosti zodpovednou osobou.  
3. Písomnosť doručovaná elektronicky sa považuje za doručenú okamihom prevzatia, v prípade, že prevzatie druhá zmluvná strana potvrdí, alebo nasledujúci pracovný deň po jej odoslaní na e-mailovú adresu druhej zmluvnej strane uvedenú v záhlaví tejto Zmluvy, alebo oznámenú druhej zmluvnej strane podľa článku VI ods. 2. tejto Zmluvy, ak druhá zmluvná strana písomnosť neprevzala.
Článok XI
Nelegálne zamestnávanie
1. Poskytovateľ vyhlasuje a svojim podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej aj ako „Pracovnoprávne predpisy“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Poskytovateľ týmto vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto Zmluvy. Poskytovateľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.
Článok XII
Využitie subdodávateľov
1. Poskytovateľ je oprávnený časť plnenia, ktoré je predmetom tejto Zmluvy, zabezpečiť a plniť aj prostredníctvom inej osoby/iných osôb – prostredníctvom subdodávateľa/ľov. Za splnenie svojich záväzkov voči Objednávateľovi však Poskytovateľ zodpovedá v plnom rozsahu tak, ako keby predmet tejto Zmluvy plnil on sám.
2. Zoznam subdodávateľov, ktorých bude Poskytovateľ využívať pri plnení predmetu tejto Zmluvy, tvorí Prílohu č. 3 tejto Zmluvy a obsahuje údaje podľa § 41 ods. 3 zákona o verejnom obstarávaní. 
3. Poskytovateľ je povinný písomne oznámiť Objednávateľovi akúkoľvek zmenu údajov o subdodávateľovi, a to bez zbytočného odkladu, najneskôr do 5 (slovom piatich) pracovných dní odkedy sa o zmene údajov dozvedel.
4. Pravidlá pre zmenu subdodávateľa/ľov a povinnosť Poskytovateľa oznámiť zmenu subdodávateľa:
a) Poskytovateľ je povinný Objednávateľovi predložiť písomné oznámenie o zmene subdodávateľa, ktoré bude obsahovať minimálne: podiel zákazky, ktorý má Poskytovateľ v úmysle zadať subdodávateľovi, meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, ak nebolo pridelené identifikačné číslo, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Zároveň musí byť v oznámení uvedené zdôvodnenie zmeny subdodávateľa; 
b) Novonavrhovaný subdodávateľ musí spĺňať podmienky účasti týkajúce sa osobného postavenia a nemôžu u neho existovať dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní; 
c) V prípade, ak Objednávateľ schváli zmenu subdodávateľa, zmluvné strany sa zaväzujú uzatvoriť dodatok k tejto Zmluve;
d) Objednávateľ  môže odmietnuť subdodávateľa písomným oznámením Poskytovateľovi zaslaným do 7 (slovom siedmich) kalendárnych dní odo dňa doručenia oznámenia o zmene subdodávateľa len zo závažných dôvodov. 
e) Subdodávateľ môže začať vykonávanie predmetu Zmluvy iba po jeho písomnom odsúhlasení Objednávateľom. V prípade, ak subdodávateľ začne vykonávať predmet Zmluvy bez súhlasu Objednávateľa alebo napriek odmietnutiu subdodávateľa Objednávateľom, má Objednávateľ právo prerušiť plnenie predmetu tejto Zmluvy a žiadať Poskytovateľa o nahradenie subdodávateľa. 
5. Ak Objednávateľ zistí, že subdodávateľ nie je schopný plniť si svoje záväzky, môže od Poskytovateľa okamžite požadovať náhradu za tohto subdodávateľa alebo môže vyžadovať, aby Poskytovateľ sám začal plniť predmet tejto Zmluvy, ktorý plnil tento subdodávateľ.
6. Objednávateľ je oprávnený požadovať od Poskytovateľa predložiť všetky zmluvy so subdodávateľmi.
7. Ustanovenia podľa tohto Článku Zmluvy platia aj v prípade, ak v čase uzavretia tejto Zmluvy Poskytovateľ v Prílohe č. 3 tejto Zmluvy neuviedol žiadneho subdodávateľa, avšak potreba zabezpečiť plnenie časti predmetu tejto Zmluvy subdodávateľom vznikne po uzatvorení tejto Zmluvy.
8. Ak sa na Poskytovateľa a jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „Zákon o registri partnerov verejného sektora“), potom je Poskytovateľ ako aj jeho subdodávatelia povinní dodržať túto povinnosť po celú dobu trvania tejto Zmluvy, pričom Poskytovateľ sa zaväzuje zabezpečiť splnenie tejto povinnosti aj zo strany subdodávateľov. V prípade porušenia povinností Poskytovateľa podľa predchádzajúcej vety, má Objednávateľ nárok na uplatnenie zmluvnej pokuty voči Poskytovateľovi vo výške 200 (slovom: dvesto) eur za každý deň porušenia, pričom porušenie uvedenej povinnosti, ktoré trvá dlhšie ako 30 dní sa považuje za podstatné porušenie tejto Zmluvy.
Článok XIII
Záverečné ustanovenia
1. Táto Zmluva nadobúda platnosť dňom jej podpísania oboma zmluvnými stranami a účinnosť deň nasledujúci po dni jej zverejnenia v Centrálnom registri zmlúv v zmysle § 47a ods. 1 zák. č. 40/1964 Zb. Občianskeho zákonníka v znení neskorších predpisov v spojení s § 5a zák. č. 211/2000 Z. z. zákona o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. 
2. Meniť alebo dopĺňať ustanovenia tejto Zmluvy je možné len písomnými číslovanými dodatkami so súhlasom oboch zmluvných strán a v súlade s § 18 zákona o verejnom obstarávaní. 
3. Právne vzťahy medzi zmluvnými stranami sa riadia podmienkami a dojednaniami upravenými v tejto Zmluve a v podmienkach vyhláseného verejného obstarávania, ako aj príslušnými ustanoveniami Obchodného zákonníka a ostatných všeobecne záväzných právnych predpisov platných a účinných v Slovenskej republike. 
4. Ustanovenia tejto Zmluvy, ktoré sú, alebo sa v budúcnosti stanú neplatnými z dôvodu rozporu s platným právnym poriadkom, nezakladajú neplatnosť celej tejto Zmluvy; jej ďalšie ustanovenia ostávajú v platnosti. Dotknuté neplatné ustanovenia sa zmluvné strany zaväzujú upraviť tak, aby nová úprava bola čo najbližšie úprave pôvodnej a umožnil sa tak dosiahnuť účel tejto Zmluvy. 
5. Zmluva je vyhotovená v 4 (slovom štyroch) originálnych vyhotoveniach, z toho 2 (slovom dve) vyhotovenia dostane Objednávateľ a 2 (slovom dve) vyhotovenia dostane Poskytovateľ. 
6. Neoddeliteľnou súčasťou Zmluvy sú prílohy:
Príloha č. 1 – Opis predmetu zákazky (príloha č. 2b súťažných podkladov)
[bookmark: _Hlk47691049]Príloha č. 2 – Ponuka (príloha č. 1b súťažných podkladov)
Príloha č. 3 – Zoznam subdodávateľov 
7. Zmluvné strany vyhlasujú, že si túto Zmluvu riadne prečítali, jej obsahu porozumeli, uzatvárajú ju slobodne a vážne, nie v tiesni ani nie za inak nevýhodných podmienok a na znak súhlasu s jej obsahom ju vlastnoručne podpisujú.


	V Bratislave, dňa
Objednávateľ:
                                                                                                                            


--------------------------------                                                     

	V Bratislave, dňa 
Poskytovateľ:



------------------------------------                                                     

Príloha č. 3 

Dolu podpísaná osoba oprávnená konať za Poskytovateľa týmto čestne vyhlasujem, že na realizácii predmetu zákazky s názvom „Tlač a distribúcia blackoutovej príručky pre obyvateľov Bratislavy“ časť 2 - Distribúcia blackoutovej príručky pre obyvateľov Bratislavy
· sa nebudú podieľať subdodávatelia a celý predmet uskutočníme vlastnými kapacitami. 
· sa budú podieľať nasledovní subdodávatelia:

Zoznam subdodávateľov

	Por. č. 
	Obchodné meno alebo názov subdodávateľa
	Adresa pobytu alebo sídla
	Identifikačné číslo alebo dátum narodenia, ak nebolo pridelené identifikačné číslo
	Osoba oprávnená konať za subdodávateľa (meno a priezvisko, adresa pobytu, dátum narodenia)

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	





V Bratislave, dňa ..............



_______________________________

